เปิดหุ้นทีมกัญชง เฮ! อย. อนุมัติใบอนุญาตสกัด
นักวิเคราะห์มีมุมมองเป็นบวกต่อหุ้นกลุ่มกัญชง เหตุจากเรื่องกัญชงมีความชัดเจนและเป็นไปตามกรอบระยะเวลาที่กำหนด
นักวิเคราะห์มีมุมมองเป็นบวกต่อหุ้นกลุ่มกัญชง เหตุจากเรื่องกัญชงมีความชัดเจนและเป็นไปตามกรอบระยะเวลาที่กำหนด
27 มิ.ย. 2564

เส้นทางนักลงทุน
เมื่อวันที่ 22 มิ.ย. 2564 ที่ผ่านมา บริษัท ดีโอดี ไบโอเทค จำกัด (มหาชน) หรือ DOD แจ้งออกมาว่า ได้รับใบอนุญาตสกัดน้ำมันจากเมล็ดกัญชง (Hemp Seed Oil) โปรตีนจากเมล็ดกัญชง และผลิตภัณฑ์อาหารที่มีส่วนประกอบของน้ำมันจากเมล็ดกัญชง (Hemp Seed Oil) จากสำนักงานคณะกรรมการอาหารและยา (อย.) เพื่อผลิตในเชิงพาณิชย์ เป็นรายแรกของประเทศไทยเป็นที่เรียบร้อยแล้ว
ขณะนี้ บริษัทอยู่ระหว่างขั้นตอนในการนำเข้าเมล็ดพันธุ์กัญชงจากสหรัฐอเมริกา ซึ่งคาดจะเริ่มนำเข้าเมล็ดพันธุ์กัญชงเฟสแรกได้ภายในช่วงปลายเดือนมิถุนายน หรือต้นเดือนกรกฎาคมนี้ เพื่อจำหน่ายให้กับเครือข่ายเกษตร ได้แก่ กลุ่มวิสาหกิจชุมชน รวมถึงกลุ่มเกษตร ที่ยื่นขอรับใบอนุญาตเพาะปลูกกัญชง ภายใต้สัญญาที่บริษัทจะรับซื้อผลผลิตทั้งหมดกลับมา โดยใช้โรงสกัดของ DOD ที่มีอยู่แล้วในปัจจุบันมาสกัดเป็นวัตถุดิบและสารตั้งต้นในการใช้เป็นส่วนผสมเพื่อพัฒนาและต่อยอดในการผลิตผลิตภัณฑ์เสริมอาหาร และสกินแคร์ คอสเมติกส์
ประเด็นดังกล่าวส่งผลให้ทาง บล.เคทีบีเอสที มีมุมมองเป็นบวกต่อหุ้นกลุ่มกัญชง เหตุจากเรื่องกัญชงมีความชัดเจนและเป็นไปตามกรอบระยะเวลาที่กำหนด โดยมองว่าการอนุมัติครั้งนี้ จะเป็น key indicator ของการอนุมัติใบอนุญาตโรงสกัดสาร CBD (คาดว่าจะเห็นการอนุมัติในไตรมาส 3/2564) และการอนุมัติให้ใช้สาร CBD ในอาหารและเครื่องดื่มต่อไป (คาดว่าภายในเดือน ก.ค. 2564) ทำให้จะเริ่มเห็น products ที่ผสมเมล็ดกัญชง, น้ำมันเมล็ดกัญชงและผสมสารสกัด CBD เริ่มวางขายในตลาดเร็วสุดในช่วงปลายไตรมาส 4/2564 หรือต้นไตรมาส 1/2565
ทั้งนี้ หุ้นที่จะได้รับประโยชน์จากข่าวดังกล่าวและทางฝ่ายวิจัยคาดว่าจะ outperform ได้แก่ NRF, MEGA, CBG, XO และ TACC สำหรับบริษัทที่พร้อมในการใช้เมล็ดกัญชง น้ำมันเมล็ดกัญชงในเครื่องสำอาง, อาหาร, ผลิตภัณฑ์เสริมอาหารและเครื่องดื่ม ได้แก่ 1) หุ้นปลายน้ำที่เป็นพันธมิตรกับ DOD ได้แก่ JKN, KISS, BEAUTY, FN, CHAYO 2) หุ้นปลายน้ำที่ใช้น้ำมันเมล็ดกัญชงและเมล็ดกัญชงในการผลิต ได้แก่ TKN, RS, MEGA, SUN หุ้นที่คาดว่ามีโอกาสปรับตัวเพิ่มขึ้นจากการเก็งการอนุมัติโรงสกัดสาร (CBD) ได้แก่ RBF, DOD, GUNKUL, SUN และหุ้น first mover ในการใช้สารสกัด (CBD) ในอาหารและเครื่องดื่ม คือ CBG, RS, ICHI, SUN
สำหรับบริษัทที่ประกาศให้ความสนใจในการทำธุรกิจกัญชงมีดังนี้
ส่วนหุ้นที่ทางนักวิเคราะห์ บล.เคทีบีเอสที ดูแล ที่ทำเกี่ยวกับสินค้ากัญชง ได้แก่
อย่างไรก็ดี หลังจากนี้คงได้เห็นบริษัทดังกล่าว หรือบริษัทอื่นตบเท้าเดินหน้ามาสู่ธุรกิจกัญชงและกัญชาด้วย เพราะสามารถเดินเครื่องเข้าสู่การดำเนินการในธุรกิจกัญชง-กัญชาได้อย่างเต็มรูปแบบ หลังอย.ทยอยอนุมัติใบอนุญาต